Döglött patkányt küldtek Niedermüller Péternek, amelyre a nevét is ráírták

A tetemet a szélsőjobboldali Hatvannégy Vármegye Mozgalom küldte. A polgármester nevét egyébként nem sikerült helyesen leírniuk.

„Ma reggel plakátok jelentek meg Budapesten a mai fideszes tüntetés felhívásával, amelyen patkányként ábrázolják Niedermüller Pétert, Erzsébetváros nagy többséggel megválasztott polgármesterét. Ez a hergelés olyan sikeresnek bizonyult, hogy a szélsőjobboldali Hatvannégy Vármegye Mozgalom egy döglött patkányt küldött 'ajándékba' Niedermüller Péternek” – írja közleményében a DK.

Bayer Zsolt tüntetést szervez Niedermüller ellen „Ez maga a nácizmus, amit ez az ember ont ki a szájából" - fogalmazott Gajdics Ottó. De vajon kire gondolhatott?

A párt képet is küldött a csomagról, amelyen jól látszik, hogy a feladó megpróbálta az állatra ráírni Niedermüller nevét, de ez nem sikerült. A tetem testén, illetve azon a dobozon, amelyben az állatot küldték, Neidermüller felirat látható.